64 DISSERTATIO 



furculam trahant ; alii musculi dein secura trahunt pri- 

 mam costam , quam caeterae sequuntur , quippe quae 

 aponeurosi inter sese cohaerent omnes. Sic costae, 

 quae in statu naturali postrorsum vertuntur, cum 

 spina angulum magis rectum efficiunt, abdominis 

 cavum amplius reddunt, quo facto vesica natatoria 

 nanciscitur , in quo se dilatari possit , spatium. Va- 

 rias vero haec clavicula coracoïdea in variis habet 

 functiones , variasque formas. In Esoce tenuissi- 

 mum quoddam filum est, parvi, si ullius, usus. 

 In Mugilibus et Chaetodontibus nonnullis apici hu- 

 jus ossis adhaerent pinnae ventrales, ita ut nova 

 haec dispositio novum , praeter illos Jugularium , 

 Pectoralium atque Abchminalium 9 ordinem postu- 

 lare videatur. In Lophio piscatorlo fere ad radios 

 membranae branchiostegae accedit. In hocce pisce 

 membrana branchiostega , pone claviculam producta, 

 brachium cingit, et hac ratione simul claviculam 

 coracoïdeam obducit, quae praeterea forma sua ac 

 directione cum radiis membranae branchiostegae , 

 qui etiam elongati sunt, convenit, in eo tantum ab 

 iis diversa, quod sit, cum magis posteriora versus 

 oriatur , iis brevior. Elongati vero radii membranae 

 branchiostegae non possunt cavitatem branchialem 

 claudere uti solent, sed hoe cum ab operculo per- 

 ficiatur , illae cum clavicula coracoïdea saccum a mem- 

 brana branchiostega formatum sustinent , cujus ope lo- 

 phius pisces capit , vel certe captos retinet , cum in eo 

 Geoffroy etPichon revera pisces invenerint ( /}. 



In 



(O Ann. du Mus, IX. p, 416. Duplici igitur ratione pis» 

 c es captat lophius, arundine atque nassa. 



